בערך 7 מיליון אנשים מסביב לעולם מתים כל שנה מהתקף לב.
ומחלות לב וכלי דם,
שגורמות להתקפי לב ובעיות אחרות כמו שבץ,
הן גורם המוות המוביל בעולם.
אז מה גורם להתקף לב?
כמו כל השרירים, הלב זקוק לחמצן,
ובמהלך התקף לב, הוא לא מקבל מספיק.
משקעים שומניים, או פלאק,
מתפתחים בקירות העורקים הלבביים שלנו.
אלה כלי הדם שמספקים דם מחומצן ללב.
הפלאק הזה גדל עם הגיל,
ולפעמים נעשה גושי,
קשיח,
או מודלק.
לבסוף, הפלאק יכול להפוך לחסימות.
אם אחד הפלאקים מתבקע או נסדק,
קריש דם יווצר סביבו תוך דקות,
ועורק חסום חלקית יכול להפוך לחסום לגמרי.
זרימת הדם נחסמת לשריר הלבבי
והתאים הרעבים לחמצן מתחילים למות תוך מספר דקות.
זה אוטם שריר לבבי,
או התקף לב.
ללא טיפול, המצב יכול להתדרדר במהירות.
השריר הפגוע אולי לא יצליח לשאוב דם היטב,
והקצב שלו אולי יצא מסנכרון.
במקרה הגרוע, התקף לב יכול לגרום למוות פתאומי.
ואיך תדעו שלמישהו יש התקף לב?
הסימפטום הנפוץ ביותר הוא כאבים בחזה
שנגרמים בגלל שריר הלב הרעב לחמצן.
חולים מתארים זאת כלחץ גדול או להיות במלחציים.
הכאב יכול להקרין לזרוע שמאל,
ללסת,
לגב,
או לבטן.
אבל זה לא תמיד פתאומי או דרמטי כמו בסרטים.
יש אנשים שחשים בחילה
או קוצר נשימה.
סימפטומים יכולים להיות פחות בולטים בנשים ובזקנים.
עבורם, חולשה ועייפות אולי יהיו האותות העיקריים.
ולמרבה הפלא, בהרבה אנשים,
בעיקר אלה עם סוכרת, שמשפיעה על העצבים שמעבירים כאב,
התקף לב יכול להיות שקט.
אם אתם חושדים שמישהו עובר התקף לב,
הדבר הכי חשוב זה להגיב במהירות.
אם יש לכם גישה לשרותי חרום רפואיים, קראו להם.
הם הדרך הכי מהירה להגיע לבית החולים.
לקיחת אספירין, שמדלל את הדם,
וניטרוגליצרין, שפותח את העורק,
יכולים למנוע מההתקף להחמיר.
בחדר המיון, הרופאים יכולים לאבחן התקף לב.
הם בדרך כלל משתמשים באלקטרוקרדיוגרמה
כדי למדוד את הפעילות החשמלית של הלב,
ובבדיקת דם כדי להעריך פגיעה בשריר הלב.
החולה נלקח אז לסוויטה לבבית הייטקית
שם הבדיקות נעשות כדי למקם את החסימות.
קרדיולוגים יכולים לפתוח את העורק החסום
על ידי ניפוח בלון בתהליך שנקרא צינתור.
לעיתים קרובות הם גם מחדירים סטנט ממתכת או פולימר
שיחזיק את העורק פתוח.
חסימות יותר מקיפות אולי ידרשו ניתוח מעקפים.
בעזרת וריד או עורק מחלק אחר בגוף,
מנתחי לב יכולים לנתב מחדש את זרימת הדם סביב החסימה.
התהליכים האלה מחזירים את הזרימה לשריר הלב,
ומשקמים את פעילות הלב.
טיפולים בהתקפי לב מתקדמים,
אבל מניעה היא חיונית.
גורמים גנטיים וסגנון חיים משפיעים על הסיכון שלכם.
והחדשות הטובות הן שאתם יכולים לשנות את סגנון החיים שלכם.
התעמלות, תזונה בריאה, וירידה במשקל
מורידים את הסיכון להתקף לב,
בין אם עברתם התקף או לא.
רופאים ממליצים להתאמן מספר פעמים בשבוע,
גם בפעילות אירובית וגם באימוני כוח.
תזונה בריאה ללב היא מופחתת סוכר ושומנים רוויים,
הקשורים למחלות לב.
אז מה כדאי שתאכלו?
הרבה סיבים מירקות,
עוף ודגים במקום בשר אדום,
דגנים מלאים ואגוזים כמו אגוזי מלך ושקדים,
נראה שכולם מועילים.
תזונה טובה והתעמלות יכולים גם לשמור על המשקל בטווח הבריא,
מה שגם יוריד את הסיכון להתקפי לב.
וכמובן, תרופות יכולות גם לעזור למנוע התקפי לב.
לדוגמה, לעיתים קרובות, רופאים נותנים מינון נמוך של אספירין,
בעיקר לחולים שכבר עברו התקף לב
ולאלה שידוע שהם בסיכון גבוה.
גם תרופות שעוזרות לנהל את גורמי הסיכון,
כמו לחץ דם גבוה, כולסטרול, וסוכרת,
יורידו את הסיכון להתקפי לב.
התקפי לב הם אולי נפוצים, אבל הם לא בלתי נמנעים.
תזונה בריאה,
הימנעות משימוש בטבק,
שמירה על כושר,
והרבה שינה וצחוק,
יעזרו מאוד להבטיח שהשריר החשוב בגופכם
ימשיך לפעום.